|  |
| --- |
|  Eelnõu**NARVA LINNAVALITSUS** |

**KORRALDUS**

|  |  |
| --- | --- |
| Narva |  ……. 2021.a. nr  |
|  |  |

Tee ehitusloa andmine (Tallinna mnt L1 // Tallinna mnt 7)

1. **ASJAOLUD JA MENETLUSE KÄIK**

19.08.2021 läbivaatamiseks laekus Tallinna mnt 7 kinnistule mahasõidu ümberehitamiseks Tallinna mnt L1 tänava laiendamisega ja selle teenindamiseks vajalike ehitiste püstitamiseks tee ehitusloa taotlus koos tee ehitusprojektiga, töö nr 2653, peaprojekteerija Keeskkonnaprojekt OÜ (linnavalitsuse dokumendiregistris nr 7856/1-16).

Ehitusseadustiku § 99 lõike 1 kohaselt on projekteerimistingimused nõutavad käesoleva seadustiku lisas 1 nimetatud ehitusloakohustusliku tee ehitusprojekti koostamiseks, kui planeeringuga ei ole tee asukoht täpselt määratud.

Narva Linnavolikogu 23.05.2001 otsusega nr 201/32 kehtestatud Tallinna mnt 7 kuni 13a (Tallinna mnt paaritu pool A. Puškini tänavast Energia tänavani) detailplaneeringuga on ettenähtud juurdepääs Tallinna mnt 7 krundile.

Seega Tallinna mnt 7 krundile juurdepääsu rajamiseks projekteerimistingimused ei ole nõutavad, kuna planeering on olemas ja sissepääsu asukoht on ette nähtud.

Narva Linnavalitsuse 22.07.2021.a. korralduse nr 465-k alusel on 28.07.2021 väljastatud tee ehitusluba nr 77 Tallina maantee L1 // Tallinna mnt 7 avalikult kasutatava uue ristmiku koos parempoolse pöördeajaga ning Tallinna mnt 13 kinnistu vastas uue ülekäigukoha, Tallinna mnt 7 kinnistule ja Fama põik L1 // Aleksander Puškini tänav L4 juurdepääsutee ja Tallinna mnt 3 // Tallinna mnt 7 avalikkusele ligipääsetava parkla rajamiseks.

Tee ehitusluba on väljastatud vastavalt tee ehitusprojektile, töö nr 18-04-02.1, projekteerija Adetex OÜ.

Käesoleva projektiga muudetakse Adetex OÜ, töö nr 18-04-02.1 “Tallinna mnt ülekäigurada ja vasakpöörde rada projekteerimine”, et tagada kokku viimine juba ehitatud Tallinna mnt 7 väljasõit koos Keskkonnaprojekt OÜ tööga nr 2593 „Narva TEN-T transiitteed“.

Vastavalt lisatud asendiplaanile suureneb töömahtude piir ringristmiku suunal.

Tee ehitusloa menetluse raames olid linnavalitsuse dokumendiregistri kaudu kaasatud Narva Linnavalitsuse Arhitektuuri- ja Linnaplaneerimise Ameti, Linnamajandusameti, Arenduse ja Ökonoomika Ameti spetsialistid, kes on kooskõlastanud või andnud arvamuse tee ehitusprojektile (dokumendiregistris nr 7856/1-16, 9799/1-16).

26.10.2021 kõik kaasatud isikud kooskõlastasid tee ehitusprojekti.

Linna Arenduse- ja Ökonoomika Amet kooskõlastas märkustega:

„1. Teetööd, sh katendite kokkuviimine tehakse koostöös TENT töövõtjaga YIT Eesti AS;

 2. Tänavavalgustuse paigaldamise osas teha koostööd tänavavalgustuse taristu renoveerihaga AS Elero“.

Linnamajandusamet kooskõlastas märkusega:

„Tallinna mnt 2 – Tallinna mnt 6 vahelise teelõigu välisvalgustus renoveerida projekti “Narva linna tänavavalgustuse taristu renoveerimine” raames“.

Arhitektuuri –ja Linnaplaneerimise Amet kooskõlastas tingimisi, märkusega:

„Teetöid tegev juriidiline või füüsiline isik on kohustatud täitma Majandus- ja taristuministri 13.07.2018.a määrust nr 43 „Nõuded ajutisele liikluskorraldusele“. Ajutine, ehk ehitustööde aegne liikluskorraldus kooskõlastada Narva linnaga ning vajadusel naaberkinnistu omanikega.“

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.

1. **ÕIGUSLIKUD ALUSED**
	1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.
	2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
	3. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
	4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
2. **OTSUS**
	1. Anda tee ehitusluba Tallinna mnt 7 kinnistule mahasõidu ümberehitamiseks Tallinna mnt L1 tänava laiendamisega ja selle teenindamiseks vajalike ehitiste rajamiseks vastavalt tee ehitusprojektile, töö nr 2653, peaprojekteerija Keeskkonnaprojekt OÜ.
	2. Kohustada ehitustööde tellijat täitma ja/või tagama täitmise kõrvaltingimusi, milleks on käesoleva korralduse punktis 1 toodud Linnamajandusameti, Arhitektuuri- ja Linnaplaneerimise Ameti, Narva Linna Arenduse ja Ökonoomika Ameti kooskõlastustes esitatud ning ehitusloal loetletud märkused.
3. **RAKENDUSSÄTTED**
	1. Korraldus jõustub seadusega ettenähtud korras.
	2. Arhitektuuri- ja Linnaplaneerimise Ametil teha käesolev korraldus teatavaks tee ehitusloa taotlejale ning avaldada korralduse resolutsioon ajalehes „Põhjarannik“ ja “Narva Reporter” ning linna veebilehel.
	3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

 Ants Liimets Üllar Kaljuste

 Linnapea Linnasekretär